Diari Oficial de la Generalitat Valenciana


Sumari del DOGV 8582, del 02-07-2019 (2019/6636)

RESOLUCIÓ de 28 de maig de 2019, de la Conselleria d'Educació, Investigació, Cultura i Esport, per la qual s'estima i es concedeix una subvenció per a la dinamització de museus i col·leccions museogràfiques permanents reconeguts de la Comunitat Valenciana a la Fundació Museu Didàctic i Interactiu de Ciències de la Vega Baixa del Segura de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6636


Data del document
:   28-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de maig de 2019, de la Conselleria d'Educació, Investigació, Cultura i Esport, per la qual s'estima i es concedeix una subvenció per a la dinamització de museus i col·leccions museogràfiques permanents reconeguts de la Comunitat Valenciana a la Fundació Museu Didàctic i Interactiu de Ciències de la Vega Baixa del Segura de la Comunitat Valenciana. [2019/6636]  
  
Expedient: 2018/621-A  
Localitat: Orihuela  
Assumpte: Recurs de reposició contra Resolució de 14 de novembre de 2018 per la qual es concedeixen les subvencions per a la dinamització de museus i col·leccions museogràfiques permanents de la Comunitat Valenciana  
Interessats: Fundació Museu Didàctic i Interactiu de Ciències de la Vega Baixa del Segura de la Comunitat Valenciana  
  
  
Fets  
Primer. Per Ordre 29/2017, de 6 de juliol, de la Conselleria d'Educació, Investigació, Cultura i Esport, s'estableixen les bases reguladores de la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana. (DOGV 8081/11.07.2017)  
Segon. Per Resolució de 23 de maig de 2018, de la Conselleria d'Educació, Investigació, Cultura i Esport, es convoquen per al 2018 subvencions per a la dinamització de museus i col·leccions museogràfiques permanents reconegudes de la Comunitat Valenciana (DOGV 8309, 04.06.2018).  
Tercer. Per Resolució de 14 de novembre de 2018, del conseller d'Educació, Investigació, Cultura i Esport, es concedeixen subvencions destinades a la dinamització de museus i col·leccions museogràfiques permanents reconegudes de la Comunitat Valenciana (DOGV 8426/19.11.2018) resultant desestimada la sol·licitud presentada el 14 de juny de 2018 per la Fundació Museu Didàctic i Interactiu de Ciències de la Vega Baixa del Segura de la Comunitat Valenciana relativa al projecte «Ciència per a tots dins i fora del Museu»  
Quart. El 19 de desembre de 2018, la indicada Fundació presenta recurs de reposició contra la Resolució de 14 de novembre de 2018, per no haver sigut tinguda en compte la seua sol·licitud. Revisada la documentació aportada s'estima el recurs i es convoca la Comissió d'avaluació i valoració, prevista en l'Ordre 29/2017, perquè procedisca a l'avaluació de la sol·licitud de conformitat amb els criteris, formes i prioritats previstos en la citada Ordre i en la convocatòria. Una vegada avaluada s'emet informe en el qual es concreta el resultat de la valoració efectuada, d'acord amb l'article 164.f de la Llei 1/2015, de 6 de febrer, de la Generalitat, d'Hisenda Pública, del sector Públic Instrumental i de Subvencions. Per l'òrgan instructor s'emet informe en el qual es constata que l'entitat beneficiada compleix amb tots els requisits per a accedir a la subvenció.  
  
Fonaments de dret  
Primer. És d'aplicació general, la Llei 38/2003, de 17 de novembre, general de subvencions i les seues disposicions de desenvolupament, la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, l'Ordre 29/2017 i les resolucions esmentades anteriorment reguladores de les subvencions destinades a la dinamització de museus i col·leccions museogràfiques permanents reconegudes de la Comunitat Valenciana.  
Segon. L'article 109 de la Llei 39/2015, estableix que les Administracions Públiques podran revocar, mentre no haja transcorregut el termini de prescripció, els seus actes de gravamen o desfavorables, sempre que tal revocació no constituïsca dispensa o exempció no permesa per les lleis, ni siga contrària al principi d'igualtat, a l'interés públic o a l'ordenament jurídic. S'aporta per la part recurrent certificat acreditatiu d'estar al corrent en les obligacions tributàries davant l'Agència Estatal de l'Administració Tributària, requisit exigit per a obtindre la condició de beneficiari per l'article 13.2 g) de la Llei 38/2003, de 17 de novembre, general de subvencions i la seua normativa de desenvolupament.  
  
Tercer. Consta acreditat que existeix consignació pressupostària suficient en l'aplicació 32.05.35.385.91.5, línia S7885000 de la Llei 28/2018, de 28 de desembre, de Pressupostos de la Generalitat per a l'exercici 2019, per a la dinamització de museus i col·leccions museogràfiques permanents reconegudes de la Comunitat Valenciana.  
Quart. És competent per a la resolució del present recurs de reposició, el conseller d'Educació, Investigació, Cultura i Esport, de conformitat amb els articles 123.1 de la Llei 39/2015, d'1 d'octubre, del procediment administratiu comú de les administracions públiques, l'article 11 de l'Ordre 29/2017, de 6 de juliol, de la Conselleria d'Educació, Investigació, Cultura i Esport per la qual s'estableixen les bases reguladores de la concessió de subvencions per a la Dinamització de Museus i Col·leccions Museogràfiques Permanents reconegudes de la Comunitat Valenciana, el resolc dècim de la Resolució de 23 de maig de 2018, per la qual es convoquen per al 2018 les referides subvencions.  
  
De conformitat amb tot l'exposat i vistes les altres normes legals que resulten d'aplicació, aquesta Conselleria en l'exercici de les seues atribucions legals, resol:  
  
Primer  
Estimar el recurs de reposició interposat per la Fundació Museu Didàctic i Interactiu de Ciències de la Vega Baixa del Segura de la Comunitat Valenciana.  
  
Segon  
Concedir a la citada Fundació amb CIF P284109006 la subvenció per al projecte «Ciència per a tots dins i fora del Museu» per import de 4.884,00 euros amb càrrec a la línia de subvenció S7885000, Capítol 4, del programa 454.10, ajudes per a la dinamització de museus i col·leccions museogràfiques permanents reconegudes de la Comunitat Valenciana, dels pressupostos de l'exercici 2019.  
  
Tercer  
Atorgar un termini de 10 dies des de la notificació de la present resolució per a la presentació del compte justificatiu en els termes indicats en l'article 14 de l'Ordre 29/2017, advertint-li de tot el que s'estableix en el seu article 15 i, especialment, que l'incompliment dels terminis i requisits establits en la citada Ordre, donarà lloc a la pèrdua de la subvenció.  
Quart. La publicació d'aquesta resolució produirà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat valenciana.  
  
Contra la present resolució que posa fi a la via administrativa cal interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la present resolució, segons allò que s'ha fixat en els articles 11 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar, si escau, qualsevol altre recurs que estime procedent.  
  
València, 28 de maig de 2019.- El conseller d'Educació, Investigació, Cultura i Esport: Vicent Marzà i Ibáñez.